‘गुरुजी’ को बताया व्यक्तित्व विकास की विचारधारा का पर्याय
सिविललाइंस में शुक्रवार को लोहिया कॉलेज में विधि प्रवक्ता रहे महावीरसिंह यादव गुरुजी की जयंती मनाई गई। कार्यक्रम में बड़ी संख्या में जुटे विधि क्षेत्र के लोगों ने कहा कि गुरुजी विधि क्षेत्र का ज्ञान करवाने के साथ साथ व्यक्तित्व विकास के पर्याय थे।
कार्यक्रम में एसडीएम राकेश कुमार ने कहा कि गुरुजी की विचारधारा के प्रभाव का ही परिणाम है कि विधि के क्षेत्र में चूरू की प्रतिभाएं इस प्रकार आगे बढ़ रही है। समाज कल्याण अधिकारी नरेश बारोठिया, स्टेट बार कौंसिल के पूर्व उपाध्यक्ष एपीपी रोशनसिंह राठौड़ ने कहा कि गुरुजी के मार्गदर्शन में आगे बढ़ने वालों ने कभी पीछे मुड़कर नहीं देखा। आरजेएस शालिनी शर्मा, राजगढ के अधिवक्ता पुष्पकांत शर्मा, राजगढ़ के वरिष्ठ अधिवक्ता बृजमोहन शर्मा, आरजेएस चयनित नीतूरानी, जिला परिषद के वरिष्ठ विधि अधिकारी धर्मपाल शर्मा, हीरालाल शास्त्री, साहित्यकार कुमार अजय, बजरंग लाल पारीक, श्रीकिशन सारस्वत, वरिष्ठ अधिवक्ता भीमसिंह शेखावत, आरती सामौर, अख्तर रसूल ने विचारों और मृदुला शर्मा सत्येंद्र शर्मा ने गीतों की प्रस्तुति देकर गुरुजी के प्रति श्रद्धा भाव व्यक्त किए। प्रारंभ में विद्या ग्रोवर ने गुरु वंदना से कार्यक्रम की शुरुआत की। संचालन आरजेएस चयनित चंद्रशेखर पारीक ने किया।
चूरू. महावीर सिंह की पुण्यतिथि पर पुष्पांजलि अर्पित करते लोग।
hin_Deva hin_Deva hin_Deva hin_Deva